Static-X

Static-X – amerikiečių industrial metal grupė, susikūrusi 1994 metais Los Andžele.

Grupės istorija

Grupės susikūrimas 
Static-X kilo iš Mičigano (vokalistas/gitaristas Wayne Static užaugo), Ilinojaus (būgnininkas Ken Jay). Jie abudu iškeliavo į Čikagą, prieš tai groję daugybėje grupių. Galiausiai jie kartu susitiko įrašų parduotuvėje, kur tuo metu dirbo Jay. Nieko nelaukdami jie nusprendė kurti naują grupę, prasidėjo narių paieška, po bevaisių paieškų Čikagoje, jie nusprendė vykti į Kaliforniją ir ten pratęsti paieškas. Koichi Fukada sutiko prisijungti prie naujojo projekto ir grupė įgijo gitaristą. Paskutinis prisijungęs narys bosistas Tony Campos iš Kalifornijos.

Debiutas ir greitas išpopuliarėjimas 
Static-X grupės pasižymi bandymu suderinti elektroninės muzikos garsus su agresyviais gitarų skambesiais, tarp kurių galima atrasti užuomenų iš gothic ir industrial stilių. Kvarteto eksperimentavimas jiems atnešė sėkmę ir jau 1998 m., tada buvo pasirašyta sutartis su Warner Brothers Records kompanija. Po sutarties praėjus trims mėnesiams, išleistas debiutinis albumas Wisconsin Death Trip, kuris tapo auksiniu. Grupė daug koncertavo. Bet tai pareikalavo aukų, po albumo Machine (2001 m.) išleidimo grupę paliko gitaristas Fukada, kadangi norėjo daugiau laiko praleisti su savo šeima ir išbandyti kitas galimybes muzikoje. Greitai buvo rasta pamaina, prie grupės prisijungė grupės Dope gitaristas Tripp Eisen. Įvykus permainoms, grupė pradėjo dirbti su naujomis idėjomis prie savo trečiojo albumo Shadow Zone (2003 m.). Prieš pradedant įrašinėti albumą, grupę paliko Ken Jay, to priežastimi tapo skirtingos pažiūros į muziką. Per albumo įrašymą prie būgnų stojo grupės A Perfect Circle būgnininkas Josh Freese, vėliau buvo rasta ir ilglaikė Jay Ken pamaina, tai grupės Seether būgnininkas Nick Oshiro. Kitais metais buvo išleista įvairių demo versijų ir senų bei dar neišleistų įrašų rinkinys, albumas Beneath… Between… Beyond… (2004 m.). Praėjus trumpam laikotarpiui po Beneath… Between… Beyond… albumo pasirodymo, grupė pradėjo dirbti jau prie ketvirto studijinio albumo Start a War. Tačiau ir šio albumo be jokių nesklandumų nepavyko išleisti. 2005 m. vasarį dėl sekso skandalo buvo areštuotas gitaristas Tripp Eisen, kuris už tai buvo pašalintas iš grupės. Taigi, kaip ir anksčiau, pamaina buvo greitai surasta, į grupę vėl sugrįžo buvęs gitaristas Koichi Fukuda. Kitas Static-X darbas išleistas 2005 m., birželio 14 d. 2007 m. išleistas albumas – „Cannibal“. 2009 m. antroje pusėje išleistas gana skirtingų dainų albumas „Cult Of Static“

Nariai

Dabartiniai nariai 
 Wayne Static – vokalas, gitara;
Tikras vardas Wayne Wells, gimė 1965 m., lapkričio 4 d. g. Šelbio mieste (Mičigano valst.), baigė Vakarų Mičigano universitetą. Prieš Static-X grojo grupėje Deep Blue Dream.
 Koichi Fukuda – gitara;
Pirmasis Static-X gitaristas. Paliko grupę 2001 m., po pertraukos sugrįžo į grupę 2005 m.
 Tony Campos – bosinė gitara, Back vokalas;
Grupėje groja nuo pirmosios susikūrimo dienos.
 Nick Oshiro – Būgnai;
Buvęs grupės Seether būgnininkas. Atėjo 2003 m.

Buvę nariai 
 Tripp Rex – gitara;
Tikras vardas Tod Rex Salvador. Pašalintas grupės 2005 m.
 Kenneth Jay – būgnai;
Dar žinomas kaip Ken Jay. Pirmasis grupės būgnininkas. Grupę paliko 200 3 m., dėl skirtingų pažiūrų į muziką.

Diskografija

Albumai 
 1999 – „Wisconsin Death Trip“
 2001 – „Machine“
 2003 – „Shadow Zone“
 2005 – „Start a War“
 2007 – „Cannibal“
 2009 – „Cult of Static“

EP’s 
 2000 – „The Death Trip Continues“
 2007 – „Destroyer“

Kiti leidiniai 
 2004 – „Beneath… Between… Beyond…“

DVD 
 2001 – „Where The Hell Are We And What Day Is It… This Is Static-X“

Nuorodos 

 Oficiali Static-X svetainė.
 Oficialus Static-X MySpace pusplapis.
 

JAV metalo atlikėjai